**אברהם (אבי) שמחון** (נולד ב-22 בינואר 1959) הוא כלכלן ישראלי המכהן כיו"ר המועצה הלאומית לכלכלה והיועץ הכלכלי של ראש הממשלה בנימין נתניהו. בשנים 2010 עד 2012 שימש כראש הפורום הכלכלי המייעץ במשרד האוצר לשר האוצר יובל שטייניץ. פרופסור חבר בפקולטה לחקלאות, מזון וסביבה באוניברסיטה העברית.

ביוגרפיה
--------

נולד בקדימה. בן לאליה וחיים שמחון ואח לתמר. משפחת שמחון עלתה לארץ ישראל ממרוקו בעליית המוגרבים ב-1841, ואבי סביו היה ממקימי נווה צדק. סבו, מצד אימו, יהושע רזניק עלה ב-1920 מרוסיה והיה ממקימי קדימה ויושב ראש המועצה הראשון של הכפר. שמחון סיים תואר ראשון בכלכלה ובמתמטיקה מהאוניברסיטה העברית בשנת 1984, תואר שני בכלכלה בשנת 1986 ודוקטורט מאוניברסיטת מינסוטה בשנת 1992 בהתמחות במקרו-כלכלה וכלכלה פיננסית. מלמד משנת 1997 באוניברסיטה העברית בירושלים.

שמחון שימש חבר בוועדה לשינוי כלכלי חברתי (ועדת טרכטנברג) ובוועדה לבחינת מדדי העוני בישראל (ועדת יצחקי).

ב-2012 התמודד שמחון בבחירות המקדימות לרשימת הליכוד לכנסת במישור החוף בהן הוא נבחר כנציג המחוז ברשימה לכנסת ה-19 אלא שבעקבות הריצה המשותפת עם ישראל ביתנו לא נכנס לכנסת.

שמחון עורר סערה כאשר ב-2011 אמר בכנס שדרות ש"מי שמביא 8 ילדים לעולם חוטא לילדיו ולחברה". במאמר בעיתון דה מרקר, תחת הכותרת "משפחה עם 8 ילדים היא חטא" שאל שמחון מדוע "איננו כמו שוודיה, פינלנד ודנמרק, ומהי תקרת הברזל שמונעת מישראל להצטרף לעשר או חמש עשרה המדינות המשגשגות בעולם?", וענה כי "הסיבה נעוצה בעובדה שבישראל שתי קבוצות גדולות – חרדים וערבים – שמשקלן גדל במהירות ושבתוך עשורים מעטים ייהפכו לרוב, הנבדלות כמעט לחלוטין משאר הכלכלה". הבעיה, לדבריו, אינה בשילובם בתעסוקה, אלא הילודה המוגברת שיוצרת עומס על הכלכלה ומקטינה משמעותית את התל"ג לנפש.

בשנת 2019 החל לקדם תוכנית לביטול שכר המינימום ואת חובת ההפרשה לפנסיה לעובדים זרים, כדי להוזיל את עלות העסקתם למשק.

ביוני 2019 נרשמה הערה משמעתית בתיקו של שמחון בעקבות תלונה שהוגשה על ידי עובדת בכירה במועצה הלאומית לכלכלה בטענה ששמחון התנכל אליה בשל היותה אישה ואם. על פי התלונה שמחון השמיע אמירות שליליות בעלות אופי "מגדרי", לפיהן היכולות האינטלקטואליות של נשים נחותות מאלו של הגברים, וחופשות לידה, הריונות והורות, יוצרים קשיים במקום העבודה.

כשפרצה מגפת הקורונה שכנע שמחון ביחד עם אמנון שעשוע את ראש הממשלה בנימין נתניהו להטיל את הסגר הראשון כבר ב-16.03.2020 לפני שאר מדינות העולם.[דרוש מקור] במהלך המגפה הוביל שמחון מטעם ראש הממשלה את גיבוש המדיניות הכלכלית, הן ברמה המאקרו-כלכלית והן ברמת התוכניות הספציפיות במסגרת "קופסאות הקורונה". במסגרת עבודה זו שם שמחון דגש על תמיכה במשקי בית ועסקים קטנים שנפגעו במיוחד מהסגרים.

עם השבעת ממשלת ישראל השלושים ושש ביוני 2021, הודיע שמחון על סיום תפקידו כראש המועצה הלאומית לכלכלה.

בקיץ 2022 התמודד בבחירות המקדימות של הליכוד לאחר שנפגש עם פעילים במשך שנה, אך קיבל מספר קולות קטן ונותר מחוץ לרשימה. במהלך התמודדותו פורסם תחקיר של פייק ריפורטר לפיו רשת של פרופילים מזויפים בטוויטר מקדמת את מסריו של שמחון.

בינואר 2023 התגלעה מחלוקת בוועדת המינויים של נציבות שרות המדינה בשאלה אם לאשר את מינויו של שמחון ליו"ר המועצה הלאומית לכלכלה. זאת, נוכח ההערה המשמעתית שנרשמה לו בשנת 2019. שדולת הנשים פרסמה עצומה הקוראת שלא למנות את שמחון לתפקיד בשל טענות על יחס משפיל מצידו כלפי נשים שעבדו תחתיו.

בסוף ינואר 2023 אישרה הממשלה את מינויו מחדש של שמחון ליו"ר המועצה הלאומית לכלכלה.

חיים אישיים
-----------

שמחון נשוי, אב לשלושה ומתגורר בירושלים.

קישורים חיצוניים
----------------

ויקישיתוף מדיה וקבצים בנושא **אבי שמחון** בוויקישיתוף
* דף אישי באתר האוניברסיטה העברית
* מאמרי אבי שמחון, באתר "הארץ"
* **אבי שמחון**, כלכלת ישראל: מהיד המנהלת ליד הנעלמה, קורס מצולם (מועבר בסמסטר א תשע"ג), באתר אוניברסיטה מצולמת
* אתר למנויים בלבד מירב ארלוזורוב, "אני עובד בשביל ראש הממשלה", באתר TheMarker‏, 25 באוגוסט 2016
* אדריאן פילוט, אבי שמחון: "בשל האילוצים, הגדלת הגירעון היא האפשרות הסבירה ביותר", באתר כלכליסט, 23 באוגוסט 2018
* ריקי ממן, ‏"העולם לא מבין את העוצמה של הכלכלה הישראלית", בעיתון מקור ראשון, 5 בדצמבר 2019
* אלה לוי-וינריב, ‏אבי שמחון לא חושב שיקר כאן ובטוח שכולם רוצים להפיל את רה"מ, באתר גלובס, 16 בפברואר 2020
* אתר למנויים בלבד  יהודה נוריאל, "זה שצעק עליי בנה עסק בעשר אצבעות, לא נוח להתעמת איתו. המטרה שלי היא לסייע לו. אבל אתה רואה שהוא לא מבין את זה, לא תופס את הדברים", באתר "ידיעות אחרונות", 13 במאי 2020
* אתר למנויים בלבד מירב ארלוזורוב, איך הגיע כלכלן בינוני כמו אבי שמחון - לתפקיד היועץ הכלכלי של ראש הממשלה, באתר TheMarker‏, 14 באוגוסט 2020
* ערן הילדסהיים, ירד מנכסיו, באתר זמן ישראל, 23 ביוני 2021
* אתר למנויים בלבד אלה אלקלעי, מזיק לפריון: אבי שמחון אינו ראוי לעמוד בראש המועצה הלאומית לכלכלה, באתר TheMarker‏, 24 בינואר 2023
* אבי שמחון, דף שער בספרייה הלאומית
* אתר למנויים בלבד יסמין לוי, אבי שמחון: המחאה אשמה באזהרות הכלכליות שפורסמו, באתר הארץ, 27 ביולי 2023

הערות שוליים
------------

1. ↑  פרופסור חבר בפקולטה לחקלאות מזון וסביבה
2. ↑  סגל פעיל כלכלת סביבה וניהול
3. ↑  ליאת רון, ‏פורטפוליו / ד"ר אבי שמחון, באתר גלובס, 6 באוקטובר 2011
4. ↑  המועצה הלאומית לכלכלה, מבנה המועצה
5. ↑  אתר למנויים בלבד אור קשתי, יועצו של נתניהו מקדם תוכנית לפגיעה בזכויות עובדים זרים, באתר הארץ, 27 בדצמבר 2019
6. ↑  אתר למנויים בלבד שי חג'ג', העובדים הזרים באו לזמן קצוב - לכן אין צורך לשלם להם פנסיה, באתר TheMarker‏, 15 בינואר 2020
7. ↑  אתר למנויים בלבד חיים לוינסון, מחלוקת בוועדת המינויים על מינוי יועץ לנתניהו, שקיבל הערה על השפלת עובדת, באתר הארץ, 16 בינואר 2023
8. 1 2  אתר למנויים בלבד מירב ארלוזורוב, המועמד לתפקיד יו"ר המועצה הלאומית לכלכלה: נשים אינן מתאימות להיי־טק, באתר TheMarker‏, 18 בינואר 2023
9. ↑  למרות התלונות נגדו: אושר מינוי אבי שמחון ליו"ר המועצה הלאומית לכלכלה, באתר ynet, 29 בינואר 2023
10. ↑  לאחר כ-5 שנים: פרופ' אבי שמחון, היועץ הכלכלי של רה"מ, יסיים את תפקידו, באתר וואלה!‏, 21 ביוני 2021
11. ↑  זמן ישראל, בליאק: שמחון מפיץ פייקים מביכים של נתניהו, באתר זמן ישראל, 2 ביולי 2022
12. ↑  מורן אזולאי, מחוץ לכנסת אחרי 31 שנה: המפסידים בפריימריז בליכוד, באתר ynet, 11 באוגוסט 2022
13. ↑  שלומית לן, ‏כך פועלים החשבונות המזויפים לקראת הבחירות, באתר גלובס, 20 באוגוסט 2022
14. ↑  אתר למנויים בלבד חיים לוינסון, מחלוקת בוועדת המינויים על מינוי יועץ לנתניהו, שקיבל הערה על השפלת עובדת, באתר הארץ, 16 בינואר 2023
15. ↑
16. ↑  שלמה טייטלבאום, למרות התלונות נגדו: אושר מינוי אבי שמחון ליו"ר המועצה הלאומית לכלכלה, באתר כלכליסט, 29 בינואר 2023

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007305871705171
* LCCN: nr2003035173
* NTA: 254728553
* VIAF: 35525751
* WorldCat: lccn-nr2003035173

 |